অ্যানড্রয়েড (অপারেটিং সিস্টেম)
২০০৭ সালের সেপ্টেম্বরে, ইনফরমেশন উইক প্রকাশ করে যে গুগল কিছু মোবাইল এপ্লিকেশনকে প্যাটেন্ট করে নিয়েছে।
৫ই নভেম্বর, ২০০৭ সালে ওপেন হ্যান্ডসেট এল্যায়েন্স সূচনা করে যাতে ছিল ব্রডকম কর্পোরেশন, গুগল, এইচটিসি, ইন্টেল, এলজি, মার্ভেল টেকনোলজি গ্রুপ, মটোরোলা, এনভিডিয়া, কোয়ালকম, স্যামস্যাং ইলেক্ট্রনিকস, স্প্রিন্ট নেক্সটেল, টি-মোবাইল এবং টেক্সাস ইনস্ট্রুমেন্ট। ওপেন হ্যান্ডসেট এল্যায়েন্সের উদ্দেশ্য হল মুক্ত ধরনের মোবাইল হ্যান্ডসেট প্লাটফর্ম তৈরী করা। একই দিনে, ওপেন হ্যান্ডসেট এল্যায়েন্স তাদের প্রথম পণ্য অ্যানড্রয়েড ছাড়ে যা লিনাক্স কারনেল ২.৬.২৫ এর উপর ভিত্তি করে তৈরী। প্রথম বাণিজ্যিকভাবে ছাড়া স্মার্টফোনটি ছিল এইচটিসি ড্রিম যা ২০০৮ সালের ২২ অক্টোবর ছাড়া হয়।
৯ই ডিসেম্বর, ২০০৮ সালে, আরো ১৪ জন নতুন সদস্য যোগ দেয় যাতে ছিল এআরএম হোল্ডিংস, এথিরস কমিউনিকেশনস, আসুসটেক কম্পিউটার ইনকর্পোরেট, জারমিন লিমিটেড, হাওয়াই টেকনোলজিস, প্যাকেটভিডিও, সফটব্যাংক, সনি এরিকসন, তোসিবা ককর্পোরেশন এবং ভোডাফোন গ্রুপ।
অ্যানড্রয়েড (অপারেটিং সিস্টেম)
আইসক্রিম স্যান্ডুইচ থেকেই অ্যানড্রয়েডে ফেস আনলকের ব্যবস্থা আছে। যদিও অধিকাংশ প্রস্তুতকারকই তখন এটি ব্যবহার করেনি। স্যামসাংই প্রথম উন্নতমানের প্রযুক্তি ব্যবহার করে ফেস আনলকের সাথে ব্যবহারকারীদের পরিচয় করিয়ে দেয়, তাদের স্যামসাং গ্যালাক্সি নোট ৭-এর মাধ্যমে। জিটিই আইপ্রিন্ট আইডি, হকিও ফেস আনলকের ক্ষেত্রে একটি উল্লেখযোগ্য সংস্করণ। তবে ২০১৮ সাল থেকে অনেক যন্ত্রেই ফেস আনলক ব্যবস্থা যোগ করা হয় এবং এটি ক্রমশই জনপ্রিয় হয়ে উঠছে।